BTS ชดเชยเที่ยวเดินทางพิเศษ 2 เที่ยวให้ผู้โดยสารจากเหตุขัดข้องเมื่อ 24 ก.พ.
BTS ชดเชยเที่ยวเดินทางพิเศษ 2 เที่ยวให้ผู้โดยสารจากเหตุขัดข้องเมื่อ 24 ก.พ.
26 ก.พ. 2559

บริษัท ระบบขนส่งมวลชนกรุงเทพ จำกัด (มหาชน) ซึ่งเป็นบริษัทย่อยของ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ออกประกาศวันนี้ว่า ให้ผู้โดยสารที่ใช้บัตรแรบบิท หรือบัตรบีทีเอส สมาร์ทพาส ประเภท 30 วัน สำหรับบุคคลทั่วไป หรือนักเรียน นักศึกษา ที่ได้รับผลกระทบจากเหตุขัดข้องในการเดินรถ เมื่อวันพุธที่ 24 ก.พ.59 ว่า บริษัทจะชดเชยเที่ยวเดินทางพิเศษ จำนวน 2 เที่ยวให้กับผู้โดยสาร
โดยบัตรแรบบิท หรือบัตรบีทีเอส สมาร์ทพาส ประเภท 30 วัน สำหรับบุคคลทั่วไป หรือนักเรียน นักศึกษาที่สามารถขอรับเที่ยวเดินทางพิเศาได้ จะต้องมีเที่ยวเดินทางคงเหลือในบัตร ณ วันที่บัตรหมดอายุ ระหว่างวันที่ 24 ก.พ.59 ถึง 24 มี.ค. 59 (ครบกำหนดการใข้เที่ยวเดินทาง 30 วัน)
ทั้งนี้ บัตรที่มีคุณสมบัติครบตามเงื่อนไขข้างต้นเท่านั้น จึงจะได้รับเที่ยวเดินทางพิเศษจำนวน 2 เที่ยว ผู้โดยสารสามารถติดต่อขอรับการเติมเที่ยวเดินทางพิเศษได้ที่ห้องจำหน่ายตั๋วโดยสารบีที่เอสทุกสถานี ตั้งแต่วันที่ 1 มี.ค.-30 เม.ย. 59 เท่านั้น